CELEX: 32012D0543
Language: bg
Date: 2012-10-02 00:00:00
Title: 2012/543/ОВППС: Решение EUSEC/1/2012 на Комитета по политика и сигурност от 2 октомври 2012 година за назначаване на ръководител на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго)

6.10.2012   
            
            
               BG
            
            
               Официален вестник на Европейския съюз
            
            
               L 272/19
            
         РЕШЕНИЕ EUSEC/1/2012 НА КОМИТЕТА ПО ПОЛИТИКА И СИГУРНОСТ
   от 2 октомври 2012 година
   за назначаване на ръководител на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго)
   (2012/543/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение 2010/565/ОВППС на Съвета от 21 септември 2010 г. относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) (1), и по-специално член 8 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               Съгласно член 8 от Решение 2010/565/ОВППС Съветът оправомощи Комитета по политика и сигурност в съответствие с член 38, трета алинея от Договора да взема необходимите решения с цел политически контрол и стратегическо ръководство на мисията EUSEC ДР Конго, включително решението да назначава ръководител на мисията по предложение на върховния представител на Съюза по въпросите на външните работи и политиката на сигурност („ВП“).
            
         
               (2)
            
            
               На 24 септември 2012 г. ВП предложи полковник Jean-Louis NURENBERG да бъде назначен за ръководител на мисията EUSEC ДР Конго,
            
         ПРИЕ НАСТОЯЩОТО РЕШЕНИЕ:
   Член 1
   Полковник Jean-Louis NURENBERG се назначава за ръководител на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго).
   Член 2
   Настоящото решение влиза в сила в деня на приемането му.
   То се прилага от 1 октомври 2012 г.
   
      Съставено в Брюксел на 2 октомври 2012 година.
      
         
            За Комитета по политика и сигурност
         
         
            Председател
         
         O. SKOOG
      
   
   
      (1)  ОВ L 248, 22.9.2010 г., стр. 59.